Document ID: 31987R2187

*****
ΚΑΝΟΝΙΣΜΟΣ (ΕΟΚ) αριθ. 2187/87 ΤΗΣ ΕΠΙΤΡΟΠΗΣ
της 23ης Ιουλίου 1987
για την εφαρμογή ποσοτικών περιορισμών στην Ισπανία ορισμένων οπωροκηπευτικών που προέρχονται από τρίτες χώρες και από την Κοινότητα με τη σύνθεση της στις 31 Δεκεμβρίου 1985
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3798/85 του Συμβουλίου της 20ής Δεκεμβρίου 1985 που καθορίζει τις λεπτομέρειες των ποσοτικών περιορισμών κατά την εισαγωγή στην Ισπανία ορισμένων οπωροκηπευτικών προελεύσεως τρίτων χωρών (1), και ιδίως το άρθρο 3,
τον κανονισμό (ΕΟΚ) αριθ. 483/86 του Συμβουλίου που καθορίζει το επίπεδο των ποσοτικών περιορισμών στην Ισπανία για ορισμένα οπωροκηπευτικά προελεύσεως Κοινότητας με τη σύνθεσή της στις 31 Δεκεμβρίου 1985 (2), όπως τροποποιήθηκε τελευταία από τον κανονισμό (ΕΟΚ) αριθ. 2199/87 (3), και ιδίως το άρθρο 2,
Εκτιμώντας:
ότι ο κανονισμός (ΕΟΚ) αριθ. 3798/85 προβλέπει την καθιέρωση ποσοτικών περιορισμών για ορισμένα οπωροκηπευτικά που εισάγονται στην Ισπανία προερχόμενα από τρίτες χώρες· ότι ο κανονισμός (ΕΟΚ) αριθ. 483/86 προβλέπει ποσοτικούς πριορισμούς για τα προϊόντα αυτά που εισάγονται στην Ισπανία με προέλευση την Κοινότητα, με τη σύνθεσή της στις 31 Δεκεμβρίου 1985, εφεξής ονομαζόμενη Κοινότητα των Δέκα·
ότι διαπιστώθηκε πως προϊόντα συγκομιζόμενα σε τρίτες χώρες τίθενται σε ελεύθερη κυκλοφορία στην Κοινότητα των Δέκα και στη συνέχεια τίθενται στην κατανάλωση στην Ισπανία·
ότι θα πρέπει να αποφευχθεί προϊόντα συγκομιζόμενα σε τρίτες χώρες να τίθενται σε ελεύθερη κυκλοφορία στην Κοινότητα των Δέκα και στη συνέχεια να τίθενται στην κατανάλωση στην Ισπανία να υπολογίζονται λιγιστικά βάσει της ποσοστώσεως που επιφυλάσσεται στην Ισπανία για τις εισαγωγές από την Κοινότητα των Δέκα· ότι η κατάσταση αυτή έχει σαν αποτελέσματα την εκτροπή του στόχου του κανονισμού (ΕΟΚ) αριθ. 483/86 και θίγει την κοινοτική προτίμηση· ότι θα πρέπει να ληφθούν τα αναγκαία μέτρα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αρμόδιες ισπανικές αρχές βεβαιώνονται ότι τα οπωροκηπευτικά που αναφέρονται στον κανονισμό (ΕΟΚ) αριθ. 3798/85 συγκομιζόμενα σε τρίτες χώρες και τιθέμενα σε ελεύθερη κυκλοφορία σε ένα κράτος μέλος της Κοινότητας με τη σύνθεσή της στις 31 Δεκεμβρίου 1985,
- υπολογίζονται λογιστικά βάσει της ποσοστώσεως των τρίτων χωρών όταν τίθενται στην κατανάλωση στην Ισπανία, ή
- δεν τίθενται στην κατανάλωση στην Ισπανία στην περίπτωση κατά την οποία η ποσόστωση από τις τρίτες χώρες έχει εξαντληθεί.
2. Για την εφαρμογή των διατάξεων της παραγράφου 1, οι αρμόδιες ισπανικές αρχές μπορούν, κυρίως, να χρησιμοποιήσουν τις πληροφορίες που περιλαμβάνονται στο έγγραφο που εκδίδεται με σκοπό τον έλεγχο της τηρήσεως των κοινών κανόνων ποιότητας.
Άρθρο 2
Ο παρών κανονισμός αρχίζει να ισχύει την όγδοη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1987.

Labels: 3
17
18